रेलवे के मुताबिक रेलवे भर्ती अभियान में ज्यादातर पद सेफ्टी कैटेगरी के हैं. एक मोटे अनुमान के मुताबिक रेलवे में निकाले गए पदों की वजह से रेल मंत्रालय पर 3000 से लेकर 4000 करोड़ रुपए सालाना का अतिरिक्त भार पड़ेगा. रेलवे बोर्ड के डायरेक्टर इंफॉर्मेशन एंड पब्लिसिटी आर डी बाजपेयी के मुताबिक असिस्टेंट लोको पायलट की लिखित परीक्षा में सफल आवेदकों का साइको टेस्ट होगा और उसके बाद मेडिकल टेस्ट में इनको सफल होना पड़ेगा.